ઉમરેઠ તાલુકામાં રહેતો મૌલેશ રમણ રાવળ નામનો યુવક ચાર વર્ષ અગાઉ વડોદરાની યુવતી સાથે પરિચયમાં આવ્યો હતો. પરિચય પ્રેમમાં પરિણમ્યા બાદ અવાર-નવાર યુવક યુવતીને ફરવા માટે લઈ જતો હતો. દરમિયાન, તેણે તેની સાથે લગ્નનું વચન આપી યુવતીની મરજી વિરૂદ્ધ ફરવા લઈ જતા સમયે કારમાં તેની સાથે દુષ્કર્મ આચર્યું હતું. ઘણી વખત યુવતી પોતાની સાથે લગ્ન કરવા માટે યુવકને જણાવતા તે ઘરમાં હાલમાં વાતાવરણ સારૂં નથી તેમ કહી વાત ટાળી દેતો હતો.